Josh Radnor el xe Ted Mosby, on profe de arkitetura e personajo prinçipał de ła serie. El se ga trasferìo a New York City co' i só amighi Marshall e Lily dopo èsarse łaureà a ła Wesleyan University. A New York el ga incontrà Barney (al ceso del [[MacLaren's Pub, ł'ostaria ndó ca el va ispeso co' i amighi) e Robin, ca da i primi epixodi de ła serie ła deventa parte del s'ciapo. Ted el xe a ła riçerca de ła felixità e de ""Keła Justa"", ła femena ca el maridarà. El xe el pì asè maùro del s'ciapo, prefarendo intarèsi pì ""alti"" e gałanti de i altri. El fa grandi sèsti par confesàr el só amor a łe femene de ła só vida, ma tute coante łe se riveła xbajà dopo on poco. Anca sa 'l ga stì intarèsi, ispeso Ted el se conporta fà on imaùro, par exenpio ndandoghe drìo a Barney nte łe só venture da mato. El xe on gran fanatego de Star Wars e ispeso el cita el só poeta preferìo, el Ciłen Pablo Neruda. El xe naxésto in Ohio, ma el se conmsiderà on vero New Yorkexe.